CELEX: 32006D0310
Language: lt
Date: 1145577600000
Title: 2006/310/EB: 2006 m. balandžio 21 d.  Komisijos sprendimas, suderinimo su technikos pažanga tikslais iš dalies keičiantis Europos Parlamento ir Tarybos direktyvos Nr. 2002/95/EB priedo nuostatas dėl švino naudojimo išimčių  (pranešta dokumentu Nr. C(2006) 1622)   (Tekstas svarbus EEE)

28.4.2006   
            
            
               LT
            
            
               Europos Sąjungos oficialusis leidinys
            
            
               L 115/38
            
         
      KOMISIJOS SPRENDIMAS
   
   2006 m. balandžio 21 d.
   suderinimo su technikos pažanga tikslais iš dalies keičiantis Europos Parlamento ir Tarybos direktyvos Nr. 2002/95/EB priedo nuostatas dėl švino naudojimo išimčių
   (pranešta dokumentu Nr. C(2006) 1622)
   (Tekstas svarbus EEE)
   (2006/310/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2003 m. sausio 27 d. Europos Parlamento ir Tarybos direktyvą 2002/95/EB dėl tam tikrų pavojingų medžiagų naudojimo elektros ir elektroninėje įrangoje apribojimo (1), ypač į jos 5 straipsnio 1 dalies b punktą,
   kadangi:
   
               (1)
            
            
               Pagal Direktyvą 2002/95/EB Komisija turi įvertinti tam tikras pavojingas medžiagas, uždraustas pagal tos direktyvos 4 straipsnio 1 dalį.
            
         
               (2)
            
            
               Tam tikroms medžiagoms ir komponentams, kuriuose yra švino, turėtų būti netaikomas draudimas, kadangi šių pavojingų medžiagų naudojimas šiose specifinėse medžiagose ir komponentuose vis dar yra neišvengiamas.
            
         
               (3)
            
            
               Tam tikroms medžiagoms ir komponentams, kuriuose yra švino, turėtų būti netaikomas draudimas, nes tikėtina, kad pakaitalo neigiamas poveikis aplinkai, sveikatai ir (arba) vartotojų saugai viršija naudą aplinkai, sveikatai ir (arba) vartotojų saugai.
            
         
               (4)
            
            
               Siekiant laipsniškai nutraukti pavojingų medžiagų naudojimą elektros ir elektroninėje įrangoje, kai kurių tam tikrų konkrečių medžiagų ar komponentų draudimo išimčių taikymo sritis turėtų būti ribota, jei šių medžiagų tokiose priemonėse bus galima nenaudoti.
            
         
               (5)
            
            
               Pagal Direktyvos 2002/95/EB 5 straipsnio 1 dalies c punktą kiekvieną priede nurodytą išimtį yra būtina persvarstyti bent kartą per ketverius metus arba po ketverių metų nuo įrašymo į sąrašą, siekiant išbraukti elektros ir elektroninės įrangos medžiagas ir sudėtines dalis iš sąrašo, jei jų pašalinimas ar pakeitimas pakeičiant konstrukciją ar medžiagas ar panaudojant sudėtines dalis, kurioms nereikia jokių iš tos direktyvos 4 straipsnio 1 dalyje nurodytų medžiagų, yra techniškai ar moksliškai įmanomas, jei pakaitalo neigiamas poveikis aplinkai, sveikatai ir (arba) vartotojų saugai neviršija naudos aplinkai, sveikatai ir (arba) vartotojų saugai.
            
         
               (6)
            
            
               Todėl reikia atitinkamai iš dalies pakeisti Direktyvą 2002/95/EB.
            
         
               (7)
            
            
               Remiantis Direktyvos Nr. 2002/95/EB 5 straipsnio 2 dalimi, Komisija konsultavosi su elektros ir elektroninės įrangos gamintojais, perdirbėjais, apdorojimo operatoriais, aplinkosaugos organizacijomis ir darbuotojų bei vartotojų asociacijomis.
            
         
               (8)
            
            
               Šiame sprendime numatytos priemonės atitinka Tarybos direktyvos 75/442/EEB (2) 18 straipsniu įkurto komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Direktyvos 2002/95/EB priedas iš dalies keičiamas, kaip nurodyta šio sprendimo priede.
   2 straipsnis
   Šis sprendimas skirtas valstybėms narėms.
   
      Priimta Briuselyje, 2006 m. balandžio 21 d.
      
         
            Komisijos vardu
         
         Stavros DIMAS
         
         
            Komisijos narys
         
      
   
   
      (1)  OJ L 37, 2003 2 13, p. 19. Direktyva su paskutiniais pakeitimais, padarytais Komisijos sprendimu 2005/747/EB (OL L 280, 2005 10 25, p. 18).
   
      (2)  OL L 194, 1975 7 25, p. 39. Direktyva su paskutiniais pakeitimais, padarytais Europos Parlamento ir Tarybos reglamentu (EB) Nr. 1882/2003 (OL L 284, 2003 10 31, p. 1).
   
      PRIEDAS
      Direktyvos 2002/95/EB priedas papildomas šiais 16–20 punktais:
      
         
                     „16.
                  
                  
                     Švinas vamzdinėse kaitinamosiose lempose, kurių vamzdis yra padengtas silikatu.
                  
               
                     17.
                  
                  
                     Švino halogenidas kaip spinduliavimo medžiaga aukšto intensyvumo išlydžio (HID) lempose, naudojamose profesionalioje reprografijos įrangoje.
                  
               
                     18.
                  
                  
                     Švinas kaip liuminescencinių miltelių aktyvintojas (pagal svorį ne daugiau kaip 1 % švino) išlydžio lempose, kai jos naudojamos kaip įdegiui skirtos lempos, kuriose yra fosforo, pvz., BaSi2O5:Pb (BSP), arba kai jos, kaip specialios lempos, kuriose yra fosforo, pvz., (Sr,Ba)2MgSi2O7:Pb (SMS), naudojamos diazotipijai, reprografijai, litografijai, vabzdžių gaudyklėms, fotocheminiams ir kietinimo procesams.
                  
               
                     19.
                  
                  
                     Švinas, kurio sudėtyje yra PbBiSn-Hg ir PbInSn-Hg, specialiuose junginiuose kaip pagrindinė amalgama ir švinas, kurio sudėtyje yra PbSn-Hg, kaip pagalbinė amalgama labai kompaktiškose energiją taupančiose lempose.
                  
               
                     20.
                  
                  
                     Švino oksidas stikle, naudojamas sujungti priekinius ir galinius plokščių liuminescencinių lempų, kurios naudojamos skystų kristalų ekranuose (LCD), substratus.“